
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 180
                                                               din 28 august 2025
privind aprobarea tipurilor de servicii sociale pentru care se acordă subvenţii din bugetul local în anul 2026, a categoriilor de cheltuieli curente de funcţionare a unităţilor de asistenţă socială pentru care se acordă subvenţii din bugetul local, a nivelului mediu lunar al subvenţiei care se acordă din bugetul local pentru o persoană asistată, a Grilei de evaluare cu punctajul maxim care poate fi acordat pentru fiecare dintre criteriile de evaluare și a Regulamentului de organizare şi funcţionare al comisiei de evaluare şi selecţionare a asociaţiilor, fundaţiilor și cultelor recunoscute în România, acreditate ca furnizori de servicii sociale potrivit legii, care pot primi subvenții din bugetul local în baza Legii nr. 34/1998


Consiliul Local al Municipiului Sighişoara, întrunit în ședință ordinară,

Luând act de proiectul de hotărâre, înregistrat cu nr. 24.265/30.07.2025 şi la Consiliul Local Sighișoara cu nr. 24.345/30.07.2025, de referatul de aprobare, înregistrat cu nr. 24.264/30.07.2025, al Primarului municipiului, în calitate de iniţiator, calitate conferită de prevederile art. 136 alin. (1) coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere prevederile art. 1 alin. (1) și alin. (3) din Legea nr. 34/1998 privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială, cu modificările și completările ulterioare, ale art. 2 alin. (4) din Hotărârea Guvernului nr. 1153/2001 pentru aprobarea Normelor metodologice de aplicare a prevederilor Legii nr. 34/1998, și ale art. 1 alin. (3), art. 2 alin. (2), art. 5 alin. (2), art. 6 alin. (1) și art. 7^2 din Normele metodologice de aplicare a prevederilor Legii nr. 34/1998, aprobate prin Hotărârea Guvernului nr. 1153/2001, cu modificările și completările ulterioare;

Având în vedere prevederile Legii nr. 292/2011, Legea asistenței sociale, cu modificările și completările ulterioare și ale Hotărârii Guvernului nr. 867/2015 pentru aprobarea Nomenclatorului serviciilor sociale, precum şi a regulamentelor - cadru de organizare şi funcţionare a serviciilor sociale, cu modificările și completările ulterioare;

În considerarea faptului că, pentru dezvoltarea unui sistem funcțional și eficient de servicii sociale la nivel local care să sprijine persoanele vulnerabile în depășirea situațiilor de dificultate, este oportună elaborarea unui program de subvenționare, în scopul eficientizării intervențiilor la nevoile comunității, ținând cont de resursele și potențialul local în ceea ce privește serviciile sociale oferite de furnizori privați la nivel municipal;

Având în vedere că este oportună continuarea și în anul 2026 a programului de subvenționare a serviciilor sociale care nu sunt înființate sau contractate de Direcția de Asistență Socială Sighișoara și care sunt oferite la nivel local de furnizori privați, prin aprobarea tipurilor de servicii sociale pentru care se acordă subvenţii din bugetul local în anul 2026, a categoriilor de cheltuieli curente de funcţionare a unităţilor de asistenţă socială pentru care se acordă subvenţii din bugetul local, a nivelului mediu lunar al subvenţiei care se acordă din bugetul local pentru o persoană asistată, a Grilei de evaluare cu punctajul maxim care poate fi acordat pentru fiecare dintre criteriile de evaluare și a Regulamentului de organizare şi funcţionare al comisiei de evaluare şi selecţionare a asociaţiilor, fundaţiilor și cultelor recunoscute în România, acreditate ca furnizori de servicii sociale potrivit legii, care pot primi subvenții din bugetul local în baza Legii nr. 34/1998;

Ținând cont de prevederile Legii nr. 52/2003 privind transparenţa decizională în administraţia publică, republicată, cu modificările și completările ulterioare;
Având în vedere Raportul de specialitate al Direcției de Asistență Socială Sighișoara, înregistrat cu nr. 2.397/17.07.2025 și la Municipiul Sighișoara cu nr. 24.263/30.07.2025, cu propunerea de aprobare a tipurilor tipurilor de servicii sociale pentru care se acordă subvenţii din bugetul local în anul 2026, a categoriilor de cheltuieli curente de funcţionare a unităţilor de asistenţă socială pentru care se acordă subvenţii din bugetul local, a nivelului mediu lunar al subvenţiei care se acordă din bugetul local pentru o persoană asistată, a Grilei de evaluare cu punctajul maxim care poate fi acordat pentru fiecare dintre criteriile de evaluare și a Regulamentului de organizare şi funcţionare al comisiei de evaluare şi selecţionare a asociaţiilor, fundaţiilor și cultelor recunoscute în România, acreditate ca furnizori de servicii sociale potrivit legii, care pot primi subvenții din bugetul local în baza Legii nr. 34/1998;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. d) și alin. (7) lit. b) și lit. s), alin. (14), art. 139 alin. (1) și alin. (3) lit. d) și a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
H O T Ă R Ă Ş T E:
Art. 1. (1) Se aprobă tipurile de servicii sociale pentru care se acordă subvenţii din bugetul local în anul 2026, în baza Legii nr. 34/1998, categoriile de cheltuieli curente de funcţionare a unităţilor de asistenţă socială pentru care se acordă subvenţii din bugetul local şi nivelul mediu lunar al subvenţiei care se acordă din bugetul local pentru o persoană asistată, conform anexei nr. 1, care face parte integrantă din prezenta hotărâre.
          
(2) Finanțarea cheltuielilor curente de funcţionare a unităţilor de asistenţă socială pentru care se acordă subvenţii de la bugetul local în anul 2026, prevăzute la alin. (1), se face în limitele sumelor alocate de la bugetul local pe anul 2026.

(3) Asociațiile, fundațiile și cultele recunoscute în România, acreditate ca furnizori de servicii sociale potrivit legii, care beneficiază de subvenții din bugetul local în baza Legii nr. 34/1998, au obligația să contribuie cu fonduri proprii în completarea subvenției de la bugetul local pentru a respecta standardele minime de calitate pentru tipurile de servicii acordate.
Art. 2. Se aprobă Regulamentul de organizare și funcționare al comisiei de evaluare și selecționare a asociațiilor, fundațiilor și cultelor recunoscute în România, acreditate ca furnizori de servicii sociale potrivit legii, care pot primi subvenții din bugetul local în baza Legii nr. 34/1998, conform anexei nr. 2, care face parte integrantă din prezenta hotărâre.

Art. 3. Se aprobă Grila de evaluare cu punctajul maxim care poate fi acordat pentru fiecare dintre criteriile de evaluare prevăzute la art. 6 alin. (1) din Normele metodologice de aplicare a prevederilor Legii nr. 34/1998, cu modificările și completările ulterioare, conform anexei nr. 3, care face parte integrantă din prezenta hotărâre.

Art. 4. Se aprobă constituirea Comisiei de evaluare şi selecţionare a asociaţiilor, fundaţiilor și cultelor recunoscute în România, acreditate ca furnizori de servicii sociale potrivit legii, care pot primi subvenţii din bugetul local în baza Legii nr. 34/1998, în următoarea componență:
1. Tűrk Michaela, consilier local – președinte;

2. Reiter Volker, consilier local – membru;

3. Toma Alexandru, consilier local – membru;

4. Fintoc Lucian - Aurel, consilier local – membru;

5. Bucur Romana - Nicoleta, consilier superior în cadrul Compartimentului Buget, Contabilitate, Salarizare – Direcția Economică din cadrul Municipiului Sighișoara – membru;

6. Bădău Doina - Victoria, director executiv al Direcției de Asistență Socială Sighișoara – membru;

7. Popoviciu Elena - Adriana, șef serviciu – Serviciul Programe Sociale, Achiziții Publice, Administrativ din structura Direcției de Asistență Socială Sighișoara – membru; 

8. Țara Angela, asistent social în cadrul Compartimentului Servicii de Asistență Comunitară – Serviciul Beneficii de Asistență Socială și Servicii Sociale din structura Direcției de Asistență Socială Sighișoara – secretar. 

Art. 5. Cu data adoptării prezentei hotărâri, prevederile Hotărârilor Consiliului Local Sighișoara nr. 201/31.08.2022 și 237/14.09.2022, precum și orice alte prevederi contrare din actele administrative adoptate de Consiliul Local Sighișoara își încetează aplicabilitatea.

Art. 6. Cu ducerea la îndeplinire a prevederilor prezentei hotărâri se încredințează Direcția de Asistență Socială Sighișoara, Direcţia Economică din cadrul Municipiului Sighișoara și membrii și secretarul Comisiei de evaluare şi selectionare a asociaţiilor, fundatiilor și cultelor recunoscute în România, acreditate ca furnizori de servicii sociale potrivit legii, constituită potrivit art. 4 din prezenta hotărâre.

Art. 7. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

      Grecu Andrei - Victor                    
                                              Contrasemnează pentru legalitate
                                      SECRETARUL GENERAL al municipiului,

                                                   Bizo Anca

(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Direcția de Asistență Socială Sighișoara;
  1 ex. Biroul Buget, Contabilitate, Salarizare – Direcţia Economică;

  1 ex. membrii și secretarul Comisiei de evaluare şi selectionare a asociaţiilor, fundatiilor și cultelor recunoscute în România,    

                                                                                                                 acreditate ca furnizori de servicii sociale potrivit legii.
17 ex.  
B.A. 

